Retten i Glostrup har her til eftermiddag idømt fem unge mænd mellem 10 måneders og halvandet års fængsel. Samtidig har to fået advarsel om udvisning

De fem unge mænd, som er mellem 16 og 20 år, var tiltalt for i oktober 2019, at have overfaldet en mand på Brøndby Strand Station. I forbindelse med overfaldet brækkede manden næsen og kæben og fik slået flere tænder løs. Offeret blev filmet under dele af overfaldet og fik røvet mobiltelefon, nøgler og diverse kreditkort, oplyser Vestegnens Politi.

Læs også "Hvide svin" - "Danskersvin": Bølge af slagsmål og had ved værtshuse i nat

Det hele startede i S-toget og endte i en total ydmygelse af manden:

Den 42-årige mand var op til overfaldet blevet chikaneret og truet af en gruppe unge mænd, da han var på vej hjem i S-toget. Den 42-årige valgte derfor at stå af på Brøndby Strand Station for at slippe væk, skriver Sn.dk.

Læs også Gennemplyglet af to mellemøstlige mænd: Dreng sad og ventede på s-toget

De unge mænd steg imidlertid også af toget og kort efter blev den 42-årige overfaldet af gruppen på en parkeringsplads umiddelbart syd for stationen.

Her truede de offeret til at tage tøjet af og udlevere sine ejendele. Offeret blev slået med et bælte på kroppen, og han blev slået i hovedet og på kroppen - og hans jakke, bukser, sko samt mobiltelefon, nøgler og diverse kort blev røvet.